St. Olavsspranget

St. Olavsspranget er et stup og opparbeidet utkikkspunkt over Trondheimsfjorden som ligger i overkant av 200 moh nord i Bymarka i Trondheim, mellom Klemetsaune og Løften samt vest for Holstvollen. Navnet stammer fra et sagn om at Olav den hellige angivelig skal ha hoppet over kløften.

Fra Damhaugen går det en mye brukt tursti mot nord forbi Holstvollen mot St. Olavsspranget.UT.no – Klassisk sommertur nord i Bymarka - 17 km  (Av Trondhjems Turistforening. Sist oppdatert 18. mars 2015. Besøkt 31. januar 2016) Denne stien ble anlagt som driftsvei fra nordre Tømmerdal til Klemetsaunet av forstmann Johannes Schiøtz i 1904. Ved St. Olavsspranget ble det satt opp sikringstiltak i form av et jerngelender i 1908.Christensen, Per R., Et al.: Fra takmark til byens grønne lunge. – 1872–1922: Skogreisinga i Bymarka. De første stiene. s. 237 Høsten 1917 sviktet byens vedforsyning og det ble igangsatt store ved- og ryddehogster flere steder i Bymarka, blant annet i området rundt St. Olavsspranget. En stygg ulykke inntraff ved stupet denne høsten da en tømmerarbeider under fremlunning av tømmer falt utfor stupet og omkom.Christensen, Per R., Et al.: Fra takmark til byens grønne lunge. – 1872–1922: Skogreisinga i Bymarka. Hogster og tømmerdrifter. s. 239

Berget under St. Olavsspranget er utsatt for steinsprang, både fra fjellhammere og skjæringer, noe som flere ganger har ført til ras ned mot fylkesvei 715 (Bynesveien). Statens vegvesen utførte i den forbindelse rassikring av St. Olavsspranget høsten 2009.Vegvesen.no – Rassikring av St. Olavsspranget påbegynt (Publisert 18. august 2009, besøkt 31. januar 2016) Ifølge Statens vegvesens rassikringsplan for riks- og fylkesveger i Midt-Norge er det vurdert å bygge en tunnel forbi St. Olavsspranget som permanent sikringstiltak.Vegvesen.no – Rassikringsplan for riks- og fylkesveger Region midt  (Publisert november 2008)

 Referanser 

 Litteratur 

Myhre, Gaute: Tidsbilder fra Bymarka. Trondheim: Trondhjem Kommunikasjoner Forlag - 2004. ISBN 82-997019-0-2

 Eksterne lenker 
 Wikioppføring «St. Olavsspranget» hos Strinda historielag

Kategori:Bymarka
Kategori:Olav den hellige